**SLOVENŠČINA – 8. RAZRED – SKUPINA ZUPAN 29. 5. 2020**



V torek si prebral/poslušal pesem **Janeza Menarta:** **Kmečka balada** in odgovoril na nekaj vprašanj. Najprej preveri svoje odgovore (popravi in dopolni, kar ni v redu).

1. Kraj dogajanja: kmetija.

2. Dogajalni čas: pozno popoldne (sonce zahaja), pomladi (oreh odcveta).

3. Bog s križa gleda zgubljeno, saj je vse prazno, nikogar ni.

4. V pesmi je hiša prazna, propada, ni gospodarja, ni naslednika, ki bi jo prevzel.

5. Praded in snaha se v resnici ne pogovarjata. Na vsakem zidu je le njuna slika. Grenko zato, ker je vse zapuščeno.

6. Nekateri so odšli pod križe: umrli so, so na pokolpališču, na grobu je križ.

7. Grunt je brez rok: ni ljudi, ki bi lahko delali.

8. Zadnja kitica opisuje pot sončnega žarka. Sije na mizo in skozi izrezljano naslonjalo stola na tla (tam je nastala podoba srca). V hiši torej ni nikogar.

 9. Avtorja boli propadanje kmetije, zato je vzdušje v pesmi temačno, pesimistično. Na to kažejo prislovi: zgubljeno, grenko, krvaveče.

10. Poveži kitice z opisom pesniške podobe:

Prva kitica Mrači se, v izbi je miza in nad njo »bohkov kot«.

Druga kitica V hiši ni več nikogar.

Tretja kitica Člani družine so bodisi umrli bodisi se odselili po svetu, nikogar ni, ki bi

lahko obdeloval zemljo.

Četrta kitica Sonce zahaja, na tleh se v osenčenem delu izriše srce.

Danes pa **razmisli in zapiši** še nekaj o drugih značilnostih prebrane pesmi:

1. Kaj ponazarja slika?

 Pomagaj si z zadnjimi besedami dveh verzov četrte kitice. [[1]](#footnote-1)

 Kako si razlagaš to besedno zvezo? [[2]](#footnote-2)

2. Ugotovi rimo v pesmi.[[3]](#footnote-3)

3. Ali je pesem lirska ali epska? Utemelji. [[4]](#footnote-4)

4. Ali je naslov balada za to pesem primeren? Utemelji. [[5]](#footnote-5)

Zapis v zvezek:

Pesem je **moderna/lirska balada**. To je izrazito lirska pesnitev, ki ne učinkuje več z dogajanjem, ampak le še s temačnim vzdušjem. Po obsegu so moderne/lirske balade kratke.

V berilu na str. 77 preberi še o pesniku **JANEZU MENARTU** (rubrika KAJ VEM O PESNIKU) in si zapiši glavne podatke v zvezek (lahko v obliki miselnega vzorca).

Sedaj pa si predstavljaj, kaj bi lahko takšna zapuščena hiša pripovedovala o svoji zgodovini, o prejšnjih lepših časih, o tem, kako se počuti danes, ko je zapuščena in propada … in napiši domišljijsko besedilo z naslovom **Kmečka hiša pripoveduje** (seveda moraš pisati v 1. osebi).

Besedilo slikaj in pošlji na moj e-naslov do 18.00 ure.

Lepo bodi ☺

Učiteljica Sanda Zupan

1. Krvaveče srce [↑](#footnote-ref-1)
2. Prispodoba je negativna, saj kaže na propadanje kmetije tudi naprej, kar pa je žalostno. [↑](#footnote-ref-2)
3. Prestopna rima poseda/gleda - niža/križa (abab). [↑](#footnote-ref-3)
4. Lirska, saj izpoveduje čustva, prikazuje razpoloženje. [↑](#footnote-ref-4)
5. Ja, saj je vzdušje mračno, konec žalosten. [↑](#footnote-ref-5)